# KÄYTTÄJÄN TUNNISTUS

Tällä asetuksella määritetään, onko käyttäjän tunnistus käytössä ja mitä tunnistustapaa käytetään.
Kun käyttäjätunnistus on käytössä, kukin laitteen käyttäjä on rekisteröity. Kun käyttäjä kirjautuu sisään, käyttäjää koskevat erilliset tunnistusasetukset. Tämän toiminnon ansiosta laitteen turvallisuuden ja kustannusten hallinta on tehokkaampaa aiempiin laitteisiin verrattuna.
Vaikka käyttäjätietoja ei tallennettaisi laitteeseen, voit tarvittaessa kirjautua laitteeseen syöttämällä LDAP-palvelimeen tallennetut käyttäjätiedot. Tässä tapauksessa tehdasasetuksena ”Käyttäjä”-tilille tallennettuja tunnistustietoja käytetään sisäänkirjautuneen käyttäjän kohdalla. Katso lisätietoja kohdasta ”Tehdasasetuksina tallennetut käyttäjät”.

- Käyttäjien tallennusohjeet ovat kohdassa ”KÄYTTÄJÄLUETTELO”.
- Lisätietoja kirjautumisesta, kun käyttäjän tunnistus on otettu käyttöön, on kohdan KAIKILLE TILOILLE YHTEISET TOIMINNOT alakohdassa ”Käyttäjän tunnistus”.

Käyttäjän tunnistus
Kun [Käyttäjän tunnistus] on otettu käyttöön, sisäänkirjautumisnäyttö avautuu työn tilanäyttöä lukuun ottamatta kaikissa tiloissa ennen työn suorittamista*.
Kirjaudu sisään rekisteröityneenä käyttäjänä.
Voit liikkua kirjautumisen jälkeen vapaasti eri tiloissa.

*
  Sisäänkirjautumisnäyttö avautuu asiakirjojen arkistointikansiota käytettäessä tai siinä tapauksessa, että sarjalähetys yritetään suorittaa uudelleen työn tilanäytössä.

Käyttöoikeuksien tarkistustapa
Asetuksella valitaan tunnistustapa. Varmista, että olet määrittänyt tämän asetuksen, ennen kuin otat käyttäjän tunnistuksen käyttöön. Käyttäjän tunnistamistapaan tallennettavat käyttäjäkohtaiset asetukset vaihtelevat valitun tunnistustavan mukaan.
Käyttäjän tunnistaminen kirjautumisnimellä ja salasanalla
Kirjautumisnimeä ja salasanaa käyttävä vakiotunnistamistapa.
Käyttäjän tunnistaminen kirjautumisnimellä, salasanalla ja sähköpostiosoitteella
Tässä tunnistustavassa tarkistetaan käyttäjän kirjautumisnimen ja salasanan lisäksi myös sähköpostiosoite.
Käyttäjän tunnistaminen vain käyttäjänumerolla
Tämä on yksinkertainen tunnistamistapa, jos ohitat verkon kautta tunnistamisen.

- Sisäänkirjautumisnäyttö vaihtelee valitun tunnistamistavan mukaan.
  Lisätietoja on kohdan ”KAIKILLE TILOILLE YHTEISET TOIMINNOT” alakohdassa ”Käyttäjän tunnistus.
- Kun tunnistautumistavaksi on valittu ”Käyttäjän tunnistaminen vain käyttäjänumerolla”, verkon kautta tehtävää tunnistusta ei voi käyttää.

Laitetilitilan asetukset
Määritetty käyttäjä voidaan rekisteröidä automaattisesti kirjautuvaksi käyttäjäksi. Kun tämä vaihtoehto on otettu käyttöön, rekisteröity käyttäjä voi kirjautua laitteeseen automaattisesti.
Tämän toiminnon ansiosta kirjautumista ei tarvitse tehdä tunnistusnäytössä ja valitut käyttäjäasetukset tulevat käyttöön (kuten tunnistus verkon kautta ja suosikkitoiminnot). Tällä vaihtoehdolla voidaan esimerkiksi ottaa käyttöön todennus vain kopiointia varten.
Voit myös kirjautua väliaikaisesti sisään jonain muuna kuin automaattisesti kirjautuvana käyttäjänä ja käyttää laitteessa toisen käyttäjän käyttöoikeuksia. Kun [Laitetilitila] on otettu käyttöön, voit antaa käyttäjien kirjautua sisään väliaikaisesti valitsemalla [Salli eri käyttäjän sisäänkirjautuminen].
Jos olet kirjautunut automaallisella kirjautumisella ja kirjautuminen on jostain syystä epäonnistunut tai jos sinulla ei ole pääkäyttäjän oikeuksia, et voi käyttää yleisiä asetustiloja etkä asetustilaa. Tässä tapauksessa pääkäyttäjän on kosketettava asetustilanäytössä [Pääkäyttäjän salasana]-näppäintä ja kirjauduttava uudelleen.
Kun [Salli eri käyttäjän sisäänkirjautuminen] on otettu käyttöön, voit peruuttaa pysyvän käyttäjän kirjautumistilan koskettamalla [Uloskirjaus]-näppäintä. Kun käyttäjän tunnistusnäyttö avautuu, kirjaudu uudelleen sisään haluamanasi käyttäjänä. Kun lopetat laitteen käytön, kirjaudu ulos nykyisenä käyttäjänä koskettamalla [Uloskirjaus]-näppäintä.
Takaisin ylös